Հետո դորտմունդյան «Բորուսսիան» էր: Ու դարձյալ նրան համոզում էին չտեղափոխվել՝ գերմանական չեմպիոնատը աշխարհի ուժեղագույններից է, իբր կկորչես դու այդտեղ, Հենրիխ, կնստես նստարանին, խաղային պրակտիկայից դուրս կմնաս, կկոտրվես… Բայց թե ինչ եղավ հետո, գիտեն բոլորը, իսկ Հենրիխն ամեն անգամ առիթը բաց չի թողնում՝ դորտմունդյան մարզիչ Յուրգեն Կլոպպի մասին երախտագիտությամբ արտահայտվելու: Նա մարզիկի հանդեպ գրեթե հայրական հոգատարություն էր ցուցաբերում: Մխիթարյանը Կլոպպեի մասին խոսում է որպես պայծառ մի մարզչի, բարի ու ուշադիր մարդու, ով չի ալարի պարզապես, առանց ինչ-որ առիթի sms- հաղորդագրություն ուղարկելու ու իր խաղացողին հարցնելու, թե ինչպես է նրա գործերը և ինչպես է իրեն զգում: